CELEX: E2014P0019
Language: fi
Date: 2014-09-23 00:00:00
Title: EFTAn valvontaviranomaisen 23 päivänä syyskuuta 2014 Norjan kuningaskuntaa vastaan nostama kanne (Asia E-19/14)

13.11.2014   
            
            
               FI
            
            
               Euroopan unionin virallinen lehti
            
            
               C 400/16
            
         EFTAn valvontaviranomaisen 23 päivänä syyskuuta 2014 Norjan kuningaskuntaa vastaan nostama kanne
   (Asia E-19/14)
   2014/C 400/07
   EFTAn valvontaviranomainen, Rue Belliard 35, B-1040 Bryssel, asiamiehinään Xavier Lewis, Markus Schneider ja Gjermund Mathisen, nosti 23 päivänä syyskuuta 2014 EFTAn tuomioistuimessa kanteen Norjaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Norjan kuningaskunta ei ole noudattanut EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen 33 artiklan mukaisia velvoitteitaan eli toteuttanut, ennen EFTAn valvontaviranomaisen Norjan kuningaskunnalle sopimuksen 31 artiklan 2 kohdan mukaisesti lähettämässä perustellussa lausunnossa asetetun määräajan päättymistä, tarvittavia toimenpiteitä 16 päivänä heinäkuuta 2012 asiassa E-9/11, EFTAn valvontaviranomainen vastaan Norjan kuningaskunta, EFTAn oikeustapauskokoelma 2012, s. 442, annetun tuomion noudattamiseksi;
            
         
               2.
            
            
               määräämään Norjan kuningaskunnan maksamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kanteessa todetaan, että Norja ei ole noudattanut 26 päivään elokuuta 2013 mennessä EFTAn valvontaviranomaisen 26 päivänä kesäkuuta 2013 antamaa perusteltua lausuntoa. Lausunto annettiin, koska Norja ei ole noudattanut EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen 33 artiklan mukaisia velvoitteitaan eli toteuttanut tarvittavia toimenpiteitä 16 päivänä heinäkuuta 2012 asiassa E-9/11, EFTAn valvontaviranomainen vastaan Norjan kuningaskunta, EFTAn oikeustapauskokoelma 2012, s. 442, annetun tuomion noudattamiseksi.
            
         
               —
            
            
               EFTAn valvontaviranomainen toteaa, että jättäessään hyväksymättä asiassa E-9/11 annetun tuomion noudattamiseksi tarvittavat toimenpiteet ennen perustellussa lausunnossa asetetun määräajan päättymistä Norja on laiminlyönyt valvontaviranomaisen ja tuomioistuimen perustamista koskevan sopimuksen 33 artiklan mukaiset velvoitteensa, sellaisina kuin ne on tulkittu asiassa E-18/10, EFTAn oikeustapauskokoelma 2012, s. 202, 29–30 kohta.